Програм Дечје недеље у Библиотеци „Вук Караџић“ Ковин

Овогодишња Дечја недеља обележава се од 7. до 13. октобра под слоганом “Ја сам дете, имам план: толеранција и љубав за сваки дан!” Тим поводом Библиотека „Вук Караџић“ Ковин организује пријем првака и поделу чланских карата,  дружење са предшколцима, креативне, психолошке,филозофске и ликовне радионице,.

Првог дана, 7.октобра, проф.Ивана Лукић одржаће креативно-психолошке радионице са седмацима и осмацима, а Бојана Лукић са ученицима 1. разреда у Ковину. У уторак, 8.октобра, планиране су дечје радионице са Драганом Малешевић. Никола Аћански реализоваће филозофске радионице 9. октобра у огранку библиотеке „Богдан Петровић“ Делиблато. Истог дана у Ковину, биће организован пријем и дружење са малишанима из ПУ „Наша радост“.  Током дечје манифестације, пријем ђака-првака и предшколаца затим интересатне радионице биће у огранцима библиотеке у Баваништу, Гају, Дубовцу, Мраморку, Плочици и Скореновцу.

Још неколико програма за децу биће и након 13. октобра. Књижевница Весна Алексић промовисаће своје  књиге 17. октобра у огранку „Теофило Димић“ Баваниште, а плану су још нека  књижевна дружења са писцима у осталим насељеним местима о којима ће школе накнадно бити обавештене.

Срећна Дечја недеља!

